Aalborg Stiftstidende, 1827-10-17
J Følge af et muntert og oprømt Selskab, vare de otte svenske Mile, comtrent tolv danske) snart tilbagelagte. Omtrent midtveis er den nydelige, smukt beliggende By Lilla Edet (lille Eden) der svarer til sit Navn. Smukke Situationer og smaa Vandfald give her en Forsmag paa hvad man har at vente. Paa en Distance af to Mile nær Trollhætta, høres alt Götha-Elvens bragende Vandfald. Aldrig saasnart vare vi indtrufne i Værtshuset, før der indfandt sig en aldrende Mand der tilbød os sin Tjeneste som Cicerone. J en Tid af 33 Aar havde han, efter sit Sigende, levet af at vise Folk tilrette heromkring, og sagde, at han havde været Præst i sine yngre Dage, men var bleven afsat. Snart vare vi ude for at tilfredsstille vor Længsel Ved at vandre forbi adskillige store Saugværker og Vandmøller, kom vi paa en Ø i Strømmen, som heder Malg. Her saae vi den uhyre Kæmpesluse, og snart stod vi paa Klippetinden foran Nedstyrtningen af det første Vandfald, hvis Kraft forøges ved en Klippes (Gulle) som ligger midt i Strømmen. Denne Klippe er grøn og bevoxet med Gran. Fra en Høide af 30 Fod nedstyrte her de brusende Vande lodret. Her holdte vi ligesom vor første Andagt. Snart ilede vi hen for at see Hovedvandfaldet hvis Navn er Helvedesfaldet, og som er det mærkværdigste. En stor Klippes (Topö) staaer frem midt i Strømmen; fra denne nedstyrter et Vandfald imod en anden, ikke langt derfra liggende Klippe, med en saa rasende Heftighed, at de bragende Vover og skummende Bølger ikke meere ligne Vand, men den evige og lodrette Nedstyrten i den uendelige Afgrund, giver dem Udseende af en fraadende Masse. Det hvirvlende Bølgebruds hule Dundren i Dybets bovnende Svælg, omtoner Mennesket med Forhausen. En ung Mand i vort Følge, (paa en 30 Aar, fik ondt ved at see derned. Her, ved det vilde Dybs oprørte Brusen, skulde man tro var Stedet, hvor den guddommelige Schiller blev opflammet til at digte den uovertræffelige Strophe: Og det bobler og sprudler og hvisler og syder, Som naar Jld er med Vandet i Kamp, Og Bølge mod Bølge sig tumler og bryder, Til Skyen flyver den bølgende Damp; Det er som om Havet var stædt udi Vaande, Og under Kampen udpusted sin Aande. Jntet hvad der aander Liv tør her i Strømmen nærme sig den rasende Natur, selv Elementets egne Skabninger kunne ikke friste Livet her. Hvad der er skjult i det vilde Havs fraadende Rige, Skal intet dødeligt Menneskes Tunge udsige. Hovedklippen (Topö) hvorfra Faldet nedstyrter, har Vandet saaledes kunnet sauge, at Klippens Tinde staaer frem i to Spidser, og gjennem den ved disse Spidser, dannede Udhuling, nedstyrter Faldet. Ved Klippens Fod lader Faldets Kraft en Dampføile fremstige, der aldeles ligner en smuk Jldrøg, men bestaaer af fine Vandperler, naar Solen skinner derimellem, har man det yndigste Skue, og troer at see en Diamantsøile. Denne herlige Natur har dog været i Veien for Menneskene, og for at kunne omseile den, har man anlagt en Kanal, som igjen opvækker Beundring for Menneskehænders priisværdige Fuldbyrdelse af et Kæmpeforetagende. Hvor man i Aaret 1793 endnu saae en uhyre Fieldryg af en, tilsyneladende næsten uoverstigelig, Steenmasse, saaes allerede i Aaret 1800 store fuldladte Skibe seile igjennem, fra Venersøen til Gothenborg. (Kanalen angives at være 3300 Alen lang, 12 Alen bred, 8 og 10 Fod dyb, og har 8 Sluser. - Efter en nøiagtig Beskrifning over Trollhattan och dess Slussverk. Stockholm 181777 ere der i de første 16 Aar 30,590 Skibe gjennempasserede Kanalen (det første Aar 419 og det andet Aar allerede 1380) som have betalt en 400,000 Rdlr. Bco. (nu omtrent 312,200 Rbdlr. Sedler) i Slusepenge. Heraf have i 1809. 3080 Skibe, for største Delen med Landets egne Frembringelser (hvoriblandt 63,142 Skpd. Jern) betalt 26,830 Rdlr. Banco i Slusepenge. J 1811 have 2221 Skibe (blandt andet med 117,726 Skpd. Jern) betalt 38,000 Rdlr. Banco. J 1816 1462 Skibe, 21,000 Rdlr. Banco.) Den forhen omtalte Cicerone var siden 1805 kommen paa den fornuftige Jdee, at indrette en Bog hvori han ønskede, enhver, som han ledsagede, vilde antegne sit Navn. Dette har givet Anledning til en Samling af mangfoldige skjønne Jnskriptioner og Digte, i mange levende og døde Sprog, nedskrevne af de Fleste, der siden den Tid havde besøgt Trollhætta. Store Digtere have her, beggeistrede af Naturens ophøiede Spil, nedskrevet særdeles smukke Ting.